Soldina raudteejaam

Soldina raudteejaam on raudteejaam Ida-Virumaal Narva-Jõesuu linnas Soldinas. Reisirongid Soldinas ei peatu.

Jaamas võib toimuda ka kaupade rongidele ja neilt maha laadimine.

Perroonid
Soldina raudteejaamas asus üks madal perroon (pikkusega 300 m), mis on tänaseks lammutatud.AS Eesti Raudtee raudteerajatistel teostatavad operatsioonid
Ajalugu
Raudteejaam rajati 1870. aastatel Balti Raudtee Seltsi (hilisema Balti raudtee) Tallinna–Narva raudteel.
1939. aastal taotles Auvere-Joala vallavalitsus Soldino küla ja raudteejaama ümbernimetamist Alutaguseks.Soldinole uueks nimeks Alutaguse. Rahvaleht, 14. jaanuar 1939, nr. 12, lk. 6.

Raudteejaamast hargneb lisaks Soldina õlibaasi kulgevale haruteele ka umbes 5 km pikkune tööstusraudtee Balti soojuselektrijaama.

Jaamahoone
pisi|Soldina jaamahoone
Soldina algne jaamahoone on hävinud. Praegune jaamahoone ehitati 1950. aastate alguses tüüpprojekti järgi sarnaselt näiteks Abja, Keeni, Orava jmt jaamahoonetega. Stalinistlikus stiilis Soldina jaamahoone on selle tüübi lihtsustatud variant, kus madalam katusekalle ja silmatorkavast ootesaali paraadaknast loobumine annavad tulemuseks hoopis vernakulaarsema ning Eesti kontekstis omanäolise variandi. Jaamahoone on renoveeritud ja kasutusel tänini.Leele Välja. 20. sajandi Eesti raudteejaamad. lk. 111; Tallinn 2012

Reisirongiliiklus
Soldinas peatusid Edelaraudtee reisirongid liinil Tallinn–Narva ja Narva–Musta, viimasel liinil asus Soldina ja Narva raudteejaama vahel veel Energia raudteepeatus.

Alates 27. maist 2012 reisirongid enam Soldinas ei peatu.

Viited
pisi|Jaamateed Soldinal

Välislingid

 Infot jaama kohta; fotod (vene keeles)
 YouTube-i video: Rongid Soldinal

Kategooria:Eesti raudteejaamad
Kategooria:Balti raudtee